CELEX: 62012TN0012
Language: fi
Date: 2012-01-12 00:00:00
Title: Asia T-12/12: Kanne 12.1.2012 — Laboratoires CTRS v. komissio

25.2.2012   
            
            
               FI
            
            
               Euroopan unionin virallinen lehti
            
            
               C 58/15
            
         Kanne 12.1.2012 — Laboratoires CTRS v. komissio
   (Asia T-12/12)
   2012/C 58/29
   Oikeudenkäyntikieli: englanti
   
      Asianosaiset
   
   
      Kantaja: Laboratoires CTRS (Boulogne-Billancourt, Ranska) (edustajat: barrister K. Bacon, solicitor M. Utges Manley ja solicitor M. Barnden)
   
      Vastaaja: Euroopan komissio
   
      Vaatimukset
   
   
               —
            
            
               On todettava SEUT 265 artiklan nojalla, että vastaaja on lainvastaisesti laiminlyönyt ratkaisun tekemisen ja rikkonut näin asetuksen (EY) N:o 726/2004 (1) 10 artiklan 2 kohtaa
            
         
               —
            
            
               toissijaisesti on kumottava vastaajan 5.12.2011 tekemä päätös, jossa ei ole myönnetty asetuksen (EY) N:o 726/2004 mukaista markkinoille saattamista koskevaa lupaa, ja
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka koskee SEUT 265 artiklan nojalla nostettua laiminlyöntikannetta ja joka perustuu siihen, että hakemusta, joka koskee Orphacolin markkinoille saattamista koskevaa lupaa, ei ole ratkaistu lopullisella päätöksellä, mikä on vastoin asetuksen (EY) N:o 726/2004 10 artiklan 2 kohtaa, jonka mukaan lopullinen päätös on tehtävä tietyssä määräajassa komiteamenettelyn lopputulosta noudattaen.
            
         
               2)
            
            
               Toinen kanneperuste, joka koskee SEUT 263 artiklan nojalla toissijaisesti nostettua kumoamiskannetta ja joka perustuu siihen, että vastaaja on rikkonut asetusta (EU) N:o 182/2011 (2) ja asetusta (EY) N:o 726/2004, kun se on tehnyt päätöksen, jonka pysyvä komitea ja muutoksenhakukomitea olivat hylänneet komiteamenettelyssä.
            
         
               3)
            
            
               Kolmas kanneperuste, joka koskee SEUT 263 artiklan nojalla toissijaisesti nostettua kumoamiskannetta ja joka perustuu siihen, että päätöstä rasittavat joka tapauksessa perustavanlaatuiset oikeudelliset virheet, jotka koskevat direktiivin 2001/83/EY (sellaisena kuin se on muutettuna) (3) tulkintaa, ja että päätös on SEUT 296 artiklan vastaisesti puutteellisesti perusteltu.
            
         
      (1)  Ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31.3.2004 annettu Euroopan parlamentin ja neuvoston asetus (EY) N:o 726/2004 (EUVL L 136, s. 1).
   
      (2)  Yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16.2.2011 annettu Euroopan parlamentin ja neuvoston asetus (EU) N:o 182/2011 (EUVL L 55, s. 13).
   
      (3)  Ihmisille tarkoitettuja lääkkeitä koskevista yhteisön säännöistä 6.11.2001 annettu Euroopan parlamentin ja neuvoston direktiivi 2001/83/EY (EYVL L 311, s. 67).